Viborger Samler, 1829-05-19
Tyrkiet. J en Skrivelse fra den vallachiske Grændse af 17de April hedder det: Tyrkerne ere ved Giurgero, efter Angivende med 17,000 Md., rykkede ind i en forskandset Leir ligeover for den russiske. Den 11te angrebe de Russerne ved Landsbyen Piatra, men maatte, uden at have udrettet stort vende tilbage til deres Leir. Efter denne Fægtning bleve 32 Vogne med Saarede bragte til et i Nærheden af Bucharest liggende Lazareth; blandt de Døde er Obersten for et Husarregiment. Ved Silistria staae de ligeledes med 17,000 Mk. i en forskandset Leir uden for Fæstningen. De russiske Stridskræfter, som hidtil have staae, ligeover for dem ved Kalarasch, anslaaes til 8000 Mand. Alle disponible Heste blive reqvirerede til Skytsets Transport, der i stor Mængde bringes til Donau, og selv de Heste, som høre til Privatstutterier ere indførte i de, i denne Hensigt forfattede, Registre. En senere Skrivelse af 21de melder: Veienes slette Tilstand vanskeliggjør Troppernes Marsc. til Donau, og det ugunstige Veir foraarsager mange Sygdomme iblandt dem, og det i den sidste Tid saa meget forøgede Antal af Lazarether er allerede igjen utilstrækkelig, saa at der paa nye er bestemt 10 af de største og skjønneste Palladser til dette Brug, snart vil hele Staden see ud som et Sygehuus for den russiske Armee. Dette er imidlertid Onder, som Krigen fører med sig, og som ethvert Land er mere eller mindre underkastet; men det Værste for Fyrstendommerne er, at Boyarerne altid kun iagttage deres egen Jnteresse og kun lade sig lede af den. Saaledes skildrede f. Ex. Vestiaren Alexander, Philippescu i sin Beretning til de russiske Autoriteter Landets Tilstand som hjælpeløs og ude af Stand, til at føde en Armee, medens Dwornik Ninczulescu, der hemmeligt stræbte efter Hiins Post, netop forsikkrede det Modsatte, og ogsaa for saavidt opnaaede sit Øiemeed, at Philippescu blev afskediget og han beklædet med Vestiarværdigheden. Ved de nylig stedfundne Oversvømmelser blev den i forrige Aar med store Bekostninger byggede Skibsbroe ved Funden paa nogle faa Baade nær bortført af Strømmen, da man havde forsømt, før Argisch-Flodens Stigen, at bringe den i behørig Sikkerhed. Da den i Odessa er stor Mangel paa Arbeidere ved Værffterne, saa har den russiske Regjering ønsket at erholde nogle hundrede Tømmermænd fra Vallachiet; men disse vise ingen stor Lyst til at indlade sig herpaa. Foraaret er allerede begyndt; men da det regner uafladeligt, saa vil der sandsynligviis endnu medgaae lang Tid før Veiene blive brugbare. - Den 25de Marts gjorde omtrent 100 Tyrker et Udfald fra Orsova og toge Veien til Bjergene; men da de bleve indhentede af 150 Pandurer under Anførsel af Capitain Schimko ved Landsbyen Kisteschti, trak de sig tilbage i et grundmuret Huus paa 3 Stolværk, hvilket Capitainen lod omringe i det Haab, at Hungeren skulde tvinge Tyrkerne til at overgive sig. Den 28de ankom imidlertid et andet tyrkisk, 400 Mand stærkt, Corps fra Orsova til Kisteschti, og kastede sig over Pandurerne, der trods den kraftigste Modstand maatte vige for den overlegne Fjende og opgive de indsluttede Tyrkers Beleiring. Disse ilede med at forlade deres Tilflugtsted, sluttede sig til deres Landsmænd, og vendte tilbage til Orsova. Et Compagnie af Regimentet Koliwan, der var afsendt for at understøtte Panduerne mødte disse paa Tilbageveien til deres Qvarterer og vendte om med dem. Tyrkerne have ved denne Leilighed mistet omtrent 40 Mand, og Pandurerne beklage Tabet af deres Capitain, desuden havde de 5 Døde og 11 Saarede. -